เรือหลวงรีพัลส์ (ค.ศ. 1916)

เรือลาดตระเวนประจัญบานชั้นรีนาวน์ของราชนาวี (ค.ศ. 1916)
| --- | --- |
รีพัลส์และเรือรบขนาดใหญ่ลำอื่นของทัพเรือแอตแลนติกในการเคลื่อนไหวในคริสต์ทศวรรษ 1920
ประวัติ
สหราชอาณาจักร
ชื่อ: รีพัลส์ (Repulse)
Ordered: 30 ธันวาคม 1914
อู่เรือ: จอห์นบราวน์แอนด์คอมปานี ไคลด์แบงก์
ปล่อยเรือ: 25 มกราคม 1915
เดินเรือแรก: 8 มกราคม 1916
เข้าประจำการ: 18 สิงหาคม 1916
รหัสระบุ: หมายเลขชายธง: 34
คำขวัญ:  Qui Tangit Frangitur  ผู้แตะมันต้องแตกสลาย 
ชื่อเล่น: รีแพร์ (Repair)
ความเป็นไป: ถูกเครื่องบินทิ้งระเบิดของญี่ปุ่นจมลงเมื่อวันที่ 10 ธันวาคม 1941
ลักษณะเฉพาะ (เมื่อสร้าง)
ชั้น::  รีนาวน์
ขนาด (ระวางขับน้ำ)::  27,200 long ton (27,636 ตัน) (ปกติ)  32,220 long ton (32,737 t) (เต็มอัตรา)
ความยาว::  750 ฟุต 2 นิ้ว (228.7 เมตร) p.p.  794 ฟุต 1.5 นิ้ว (242 เมตร) (o.a.)
ความกว้าง::  90 ฟุต 1.75 นิ้ว (27.5 เมตร)
กินน้ำลึก::  27 ฟุต (8.2 เมตร)
ระบบพลังงาน::  42 × หม้อไอน้ำแบบท่อไฟ  กำลัง 112,000 shp (84,000 kW)
ระบบขับเคลื่อน::  4 × ใบจักร, 2 × ชุดกังหันไอน้ำ
ความเร็ว::  31.5 นอต (58.3 กิโลเมตรต่อชั่วโมง; 36.2 ไมล์ต่อชั่วโมง)
ลูกเรือ::  967  1,222 (1919)
ยุทโธปกรณ์::  3 × ปืนคู่ขนาด 15 นิ้ว (381 มม.)  5 × ปืนสามกระบอก, 2 × ปืนเดี่ยวขนาด 4 นิ้ว (102 มม.)  2 × ปืนต่อสู้อากาศยานเดี่ยวขนาด  3 นิ้ว (มม.)   2 × ท่อยิงตอร์ปิโดขนาด 21 นิ้ว (533 มม.)
สิ่งป้องกัน::  คาดตัวเรือ: 3–6 นิ้ว (76–152 มิลลิเมตร)  ดาดฟ้า: 1–2.5 นิ้ว (25–64 มิลลิเมตร)  ฐานป้อมปืน: 4–7 นิ้ว (102–178 มิลลิเมตร)  ป้อมปืน: 7–9 นิ้ว (178–229 มิลลิเมตร)  หอบังคับการ: 10 นิ้ว (254 มิลลิเมตร)  ผนังกั้นห้อง: 3–4 นิ้ว (76–102 มิลลิเมตร)
ลักษณะเฉพาะ (1939)
ขนาด (ระวางขับน้ำ)::  34,600 long ton (35,155 ตัน)
กินน้ำลึก::  29 ฟุต 8 นิ้ว (9 เมตร)
ระบบพลังงาน::  8 × หม้อไอน้ำ กำลัง 112,000 shaft horsepower (84,000 กิโลวัตต์)
ระบบขับเคลื่อน::  4 × ใบจักร, 4 × กังหันไอน้ำ
ความเร็ว::  31 นอต (57 กิโลเมตรต่อชั่วโมง; 36 ไมล์ต่อชั่วโมง)
พิสัยเชื้อเพลิง::  6,650 ไมล์ทะเล (12,320 กิโลเมตร; 7,650 ไมล์)
อัตราเต็มที่::  1,181
ยุทโธปกรณ์::  3 × ปืนคู่ขนาด 15 นิ้ว (381 มม.)  3 × ปืนสามกระบอกขนาด 4 นิ้ว (102 มม.)  6 × ปืนต่อสู้อากาศยานขนาด 4 นิ้ว (102 มม.) กระบอกเดียว 6 กระบอก  2 × ปืนต่อสู้อากาศยานสี่กระบอกขนาด 40 มม. (1.6 นิ้ว) 2 ปอนด์
สิ่งป้องกัน::  คาดตัวเรือ: 2–9 in (51–229 mm)  ดาดฟ้า: 1–4 in (25–102 mm)  อย่างอื่นไม่มีการเปลี่ยนแปลง
อากาศยาน::  4 × เครื่องบินทะเล
อุปกรณ์สนับสนุนการบิน::  1 × เครื่องดีดส่งเครื่องบิน
เรือหลวงรีพัลส์ (อังกฤษ: HMS Repulse) เป็นเรือลาดตระเวนประจัญบานชั้นรีนาวน์หนึ่งในสองลำที่สร้างขึ้นสำหรับราชนาวีในช่วงสงครามโลกครั้งที่หนึ่ง เดิมทีถูกสร้างให้เป็นรุ่นปรับปรุงของเรือประจัญบานชั้นรีเวนจ์ แต่การสร้างต้องหยุดชะงักเมื่อสงครามปะทุขึ้นเนื่องจากเรือจะไม่พร้อมในเวลา เมื่อพลเรือเอก ลอร์ดฟิเชอร์ ขึ้นดำรงตำแหน่งลอร์ดเอกกระทรวงทหารเรือ เขาได้อนุมัติให้กลับมาสร้างเรือลาดตระเวนประจัญบานอีกครั้งที่สามารถสร้างและเข้าประจำการได้อย่างรวดเร็ว ยูสเตซ เทนนีสัน-เดนคอร์ต ผู้อำนวยการฝ่ายก่อสร้างกองทัพเรือ (DNC) ได้ออกแบบร่างใหม่ทั้งหมดอย่างรวดเร็วเพื่อให้ตรงตามความต้องการของพลเรือเอก ลอร์ดฟิชเชอร์และผู้สร้างตกลงที่จะส่งมอบเรือภายใน 15 เดือน พวกเขาไม่ได้บรรลุเป้าหมายอันทะเยอทะยานนั้นนัก แต่เรือก็ถูกส่งมอบไม่กี่เดือนหลังยุทธนาวีที่จัตแลนด์ใน ค.ศ. 1916 รีพัลส์และรีนาวน์ (Renown) เรือพี่น้องของเธอถือเป็นเรือรบขนาดใหญ่ที่เร็วที่สุดในโลกเมื่อสร้างเสร็จ
รีพัลส์เข้าร่วมในยุทธนาวีที่อ่าวเฮลิโกลันด์ครั้งที่สองเมื่อ ค.ศ. 1917 เป็นการสู้รบครั้งเดียวที่เธอเข้าร่วมในช่วงสงคราม เธอถูกสร้างขึ้นใหม่สองครั้งในช่วงระหว่างสงคราม โดยการสร้างใหม่ในคริสต์ทศวรรษ 1920 ช่วยเพิ่มการป้องกันเกราะของเธอและมีการปรับปรุงเพียงเล็กน้อย ขณะที่การสร้างใหม่อีกครั้งในคริสต์ทศวรรษ 1930 นั้นมีความละเอียดรอบคอบกว่ามาก รีพัลส์ได้ร่วมเดินทางไปกับเรือลาดตระเวนประจัญบานฮูด (Hood) ในระหว่างภารกิจล่องเรือของกองเรือพิเศษในการล่องเรือรอบโลกใน ค.ศ. 1923 ถึง 1924 และทำหน้าที่ปกป้องการเดินเรือระหว่างประเทศในช่วงสงครามกลางเมืองสเปนใน ค.ศ. 1936 ถึง 1939
เรือใช้เวลาหลายเดือนแรกของสงครามโลกครั้งที่สองในการตามล่าโจรพาณิชย์และผู้หนีการปิดล้อมชาวเยอรมัน เธอเข้าร่วมการทัพนอร์เวย์ตั้งแต่เดือนเมษายนถึงมิถุนายน ค.ศ. 1940 และค้นหาเรือประจัญบานบิสมาร์ค (Bismarck) ใน ค.ศ. 1941 รีพัลส์ทำหน้าที่คุ้มกันขบวนเรือขนส่งทหารรอบแหลมกู๊ดโฮปตั้งแต่เดือนสิงหาคมถึงเดือนตุลาคม ค.ศ. 1941 และถูกโอนไปยังกองบัญชาการหมู่เกาะอินเดียตะวันออก เธอได้รับมอบหมายให้เข้าร่วมกองกำลัง Z (Force Z) ในเดือนพฤศจิกายน ซึ่งมีจุดประสงค์เพื่อขัดขวางการรุกรานของญี่ปุ่นต่อดินแดนที่อังกฤษครอบครองในตะวันออกไกล รีพัลส์และเรือประจัญบานปรินส์ออฟเวลส์ (Prince of Wales) ถูกเครื่องบินญี่ปุ่นจมในวันที่ 10 ธันวาคม ค.ศ. 1941 ขณะพยายามสกัดกั้นการขึ้นบกในบริติชมาลายา
เมื่อเดือนธันวาคม ค.ศ. 2023 อนุสรณ์สถานได้ถูกสร้างขึ้นทีหาดเตอลุก เจมเปดัก เพื่อรำลึกถึงทั้งรีพัลส์และปรินส์ออฟเวลส์ อนุสรณ์สถานนี้ได้รับการเปิดตัวโดยกษัตริย์อับดุลลาห์แห่งปาหัง